Akademos ION DRUŢĂ, POETUL SAU SEMNIFICAŢIA BALADELOR LUI CREŞTINE Acad Mihail DOLGAN ION DRUTA, THE POET OR THE SIGNIFICANCE OF HIS CHRISTIAN BALLADS The famous novelist and playwright, Ion Druta, has launched himself as a poet when publishing the book Ingerul supravietuirii (The Angel of survival) in year 2011 in Bucharest The author calls his lyrics „Christian ballads” Ion Druta attacks in a highly critical manner all the aspects of the Moldovan contemporary life: social-political, spiritual, ethical, Christian etc ; he even enters polemics with the Creator himself Being a greater Bible interpreter, the author frequently uses biblical phrases, the Ten Commandments of the Lord According to Druta, the book is „full of anxieties and fears, it is very personal and intimate” Verbul este / Unica, / Nestemata / Noastră avere / În zilele mari / Şi-n zilele / De cumpănă, / El, / Verbul, / Ne va ajuta / Să rămânem / În picioare, / Să ne păstrăm / Faţa / Şi duhul, / Credinţa / Şi neamul Multul nu face bine Sufletul nu suportă presiuni Există cărţi care nu pot fi şi nici nu trebuie citite dintr-o răsuflare Ceea ce a venit încet, picătură cu picătură, poate fi însuşit numai în felul în care a venit (Ion Druţă) În sfârşit, după atâtea îndelungate aşteptări ale cititorului, ceea ce trebuia să se producă – s-a produs: Ion Druţă, cunoscutul romancier, dramaturg şi nuvelist, şi-a pus numele pe o carte întreagă de poezii propriu-zise, intitulată sugestiv şi în duhul timpurilor răvăşite de astăzi – Îngerul supravieţuirii (Mărturii şi spovedanii) Cartea a apărut în anul 2011 la Bucureşti, la Editura Academiei Române, prezentându-se ca un fel de preludiu ce anunţă apropiata vârstă de 85 de ani ai scriitorului De altfel, la aceeaşi editură a văzut lumina tiparului, în 2008, şi drama istorică Maria Cantemir, ultima dragoste a lui Petru cel Mare Dincolo de mulţimea de greşeli de tot felul, dincolo de schimonosirile de cuvinte 142 - nr 2(25), iunie 2012 şi de prezentarea netradusă a frazelor şi textelor ruseşti (volumul nu s-a învrednicit de un corector avizat care să-şi facă datoria, fapt în sine mult regretabil), lucrarea de faţă trebuie să fie întâmpinată cu bucurie şi cu preţuirea cuvenită Substanţa ei se constituie din două ample compartimente: unul, Îngerul supravieţuirii, un fel de curriculum vitae suplimentar, menit să înfăţişeze – cu noi argumente probante – ,,nesfârşitul război” cu oamenii puterii de la Chişinău şi Moscova întru promovarea propriilor opere, care răzbăteau spre cititor cu atâta dificultate, inclusiv cu ,,şantiştii” în ale limbii şi cu ,,diversiunile ideologice” de tot felul, întruchipând, astfel, destinul nefast al unui scriitor veşnic prigonit Pe această cale se înlătură multe din falsurile şi speculaţiile inventate Al doilea compartiment, principalul, Flori de salcâm (p 117-413), se compune din ,,balade creştineşti”, nişte ,,comunicări” – convorbiri sacre cu Dumnezeu, ,,şoptite în ceas de mare tulburare a sufletului”, asupra treburilor lumeşti, asupra a tot ce este sau ar trebui să fie rostul existenţei umane, al plugarului în plan universal Într-adevăr, baladele creştineşti druţiene sunt îndelung trecute prin mirozna dulce-amăruie a florilor de salcâm, a acelui copac singuratic (iată şi simbolul scriitorului însuşi), veşnic stârpit de prin grădini, din faţa caselor, de pe sub garduri, de nenorociţii mei pământeni, care habar n-aveau că-şi stârpesc norocul, zice întristat autorul Căci sărmanul salcâm, el, chiar şi în pădure e veşnic marginalizat de confraţii săi, mai undeva pe la margini, pe-o coastă hleioasă de deal, într-o râpă afurisită, că, las, va prinde rădăcini, va merge bine şi acolo… Şi ,,merge bine”! Cartea este, după mărturisirea lui Druţă, ,,una de frământări şi zbuciume, este atât de personală, intimă, încât am stat mulţi ani la cumpănă – poate fi ea tipărită, are rostul s-o scot în lume, sau mai bine o păstrez în formă de manuscris personal!?” Puţini cunosc faptul (chiar şi dintre specialişti) că Ion Druţă a intrat în lumea scrisului pe ,,poarta poeziei” După cum se confesează în interviul din 1973, Pentru mine a face literatură sau a face teatru este un fel de a trăi (publicat la Cluj-Napoca în ,,Tribuna”), precum şi în povestirea Horodişte (1975), viitorul scriitor încă din copilărie a încercat să compună versuri, scriind nişte poezii umoristice – ,,la comandă”, cum am spune noi azi, prin care a înveselit noul sat unde între timp s-a transferat cu întreaga-i familie ,,Spuneam acolo stângaci, zice Druţă, că în satul acela ,,erau şi iazuri trei, / unde se joacă brotăcei, / dacă nu vreţi să mă credeţi, / mergeţi mai la vale şi vedeţi” Ceea ce l-a făcut cunos- Ştiinţă literară cut în tot satul a fost însă o baladă tristă compusă la moartea patriarhului, baladă ce începea cu versurile: Tu, Miron, cât ai trăit, / Multe lucruri ai gândit Aceste şi alte poezii, adunate într-un caiet, l-au făcut pe autor să se pătrundă de timpuriu de faptul că a fi scriitor este o mare meserie şi o mare misiune (a făcut în această privinţă chiar o ,,teorie” ipotetică) Îndeletnicirile nu au fost întâmplătoare, nici trecătoare, cum au loc în atâtea şi atâtea cazuri Ele, cu timpul, au devenit o permanenţă şi o necesitate organică a sufletului scriitoricesc de a-şi exterioriza tainiţele şi comorile sacre Dacă până nu demult Ion Druţă, aflat sub puterea de atracţie a poeziei, includea din când în când la finele operelor de importanţă şi câte un mănunchi de poeme, cum ar fi în Scrieri (1989), Pomul de la răscruce (2003), Povara bunătăţii noastre (2005), Vatra Blajinilor (2007), Maria Cantemir, ultima dragoste a lui Petru cel Mare (2008), Opere (vol 1, 2008 şi vol 4, 2009), – iată că astăzi el s-a decis (nu uşor!) să publice, într-o ediţie aparte, o carte întreagă de balade creştine – Flori de salcâm (incluse în Îngerul supravieţuirii, 2011) În poezia pe care a cultivat-o şi o cultivă, Ion Druţă renunţă definitiv la rimă, preferă un demers liric liber, fluent, vibratil, voit în spiritul oralităţii şi discursivităţii, intermitent şi discontinuu, mult asemănător cu fluxul conştiinţei agitate din poezia modernă Mai toate spovedaniile autorului se organizează în jurul unor dialoguri ontologice şi metafizice cu Dumnezeu, despovărându-ne astfel sufletul de întrebările grele pe care le ridică existenţa noastră dramatică, cu rosturile şi ne-rosturile ei, cu virtuţile şi păcătuirile aproapelui; eliberându-ne de nelinişti şi zbuciumări, tămăduindu-ne cu lumina credinţei, a binelui şi adevărului Apelează rar la virtuţile metaforei, dă întâietate analogiilor şi parabolelor, alegoriilor şi simbolurilor arhetipale, de provenienţă biblică Enumerările şi reiterările, cu întreaga lor gamă de structuri (anaforă, epiforă, simplocă, anadiploză, diaforă etc ), constituie alte două procedee predilecte de accentuare şi intensificare a gândurilor şi emoţiilor autorului Prin ziceri frumoase şi de mare sinceritate, prin rostiri blânde de adevăruri crude, versul druţian năzuieşte să se smulgă din jungla rătăcirilor şi a păcătuirilor omului contemporan şi să ne îndrepte pe căile bune ale creştinătăţii, ne cheamă să ne lepădăm de apucături nedemne şi de relele morale şi sociale ale veacului, ne îndeamnă să trăim în suflet cu frică de Dumnezeu, să ne pocăim şi să credem în cele sfinte În viziunea lui Ion Druţă-ţăranul, muncile scriitorului se aseamănă – prin analogie – cu muncile plugarului: şi aici ţi se dă ,,o palmă de pământ” pentru trudă, pentru ,,caznă şi chinuri”, care şi el urmează să fie ,,arat”, ,,semănat”, ,,prăşit”, ,,cosit”, „recoltat”, ocrotit de secetă şi de grindină Numai că acest ,,pământ” se numeşte altfel: limba maternă, ,,matca graiului matern”, unde ,,Ca peste tot/ Se ară,/ Se samănă,/ Şi se îngrijesc/ Semănăturile,/ Până la cules” ,,Plugarul nu va merge/ La arat,/ Dacă nu ştie bine/ Cu ce va însămânţa/ Arătura / „Cu cuvinte,/ Fiule” Ce fel? „Cuvinte bune,/Luminoase,/ Miezoase,/ Cu tâlc” / De unde le voi lua?/ „Ţi se vor da” / Doamne, / Cuvintele au fost/ Marea patimă/ A sufletului meu!” În ciuda arşiţelor şi buruienilor de tot felul, în ciuda piedicilor puse de către consângenii tăi „din vârful dealului” sau „din vale”, bătându-şi joc de munca depusă: „Auzi neobrăzare?!/ Nu e treaba lui / Nu e de nasul lui,/ Nu e de mintea lui!!!/ Îmi împiedicau căluţii,/ Îmi stricau plugul,/ Îmi risipeau sămânţa”, Ion Druţă, „amărâtu cela”, a reuşit să pună în faţa „altarului lui Dumnezeu” ,, Masa aceasta,/ Cu tot ce a rodit,/ Cu tot ce-am strâns/ De-a lungul anilor / Binecuvântează,/ Doamne,/ Aceşti colaci,/ Împletiţi din cuvinte,/ Din lacrimi şi durere / Iartă pământul,/ Plugarul/ Şi oaspeţii/ Ce se vor aduna/ La această masă,/ Care este/ Nu atât masa mea,/ Cât masa ta,/ Eu fiind doar sluga/ Care a pregătit-o ” Dacă ţinem cont şi de inserţiile polemice strecurate cu abilitate în text, putem afirma că balada de început „Închinare” reprezintă o parabolă sugestivă a însuşi creatorului vitregit – a scriitorului-plugar şi a plugarului-scriitor Printre cele mai dominante şi mai periculoase păcătuiri ale pământenilor noştri, Ion Druţă numeşte, înainte de toate, decăderea, decăderea în toate şi în tot: decăderea limbii române (de aici încep relele noastre), decăderea etico-morală a poporului, decăderea pământului rămas fără pluguri, decăderea satului şi a neamului în întregime („Care neam?/ Când tot neamul/ E plecat de-acasă?”), decăderea „Pomului învierii” („Florile răului/ Au pus stăpânire/ Pe noi, pe toţi,/ Aşa încât azi/ Nu zicem ce vrem,/ Nu facem ce vrem,/ Nu trăim aşa/ Cum am fi vrut,/ Ci zicem/ Şi facem,/ Şi trăim/ Cum ne dictează/ Florile Răului”), decădere în credinţă şi în cele dumnezeieşti („De-atâtea ori,/ Doamne,/ Te-am vândut/ Până că şi pe tine ”) Drept consecinţe ale numeroaselor şi irecuperabilelor pericole viciabile ale societăţii, în mai toate sferele ei, inclusiv în sfera etico-morală şi spirituală, poetul înfăţişează cu duritate, prin proiecţii acutizat realiste, dar şi voit hiperbolizate, situaţii şi stări de lucruri dintre cele mai sumbre şi mai catastrofale De exemplu, în balada Decăderea graiului Ion Druţă deplânge cu îngrijorare starea deplorabilă a graiului moldovenesc, în care a ajuns nr 2(25), iunie 2012 - 143 Akademos să se afle astăzi, altădată „cinstit” şi „îngrijit” ca „cea mai sfântă sărbătoare/ Din toate câte au fost”, altădată prea plin de „har” şi de „acea lumină tainică,/ Dumnezeiască,/ Ce luminează,/ Zi şi noapte,/ În tot ce spunem,/ În tot ce zămislim ” Or, concretizează autorul, „Azi,/ Doamne,/ Cuvântul,/ În loc de-a trece/ Din gură în gură,/ Din generaţie în generaţie,/ Din veac în veac,/ Cade din zbor,/ În clipa naşterii sale,/ Se ofileşte / Şi se stinge,/ Fără a ajunge/ De la suflet/ La suflet” Sunt apoi înregistrate şi alte păcate ce s-au năpustit asupra graiului nostru, cum ar fi: „Întunecimile/ Ne-au mâncat/ Grăunţele din spic,/ Lăsându-ne doar pleava,/ Pe care noi o vânturăm,/ Şi iară o vânturăm,/ Şi-o mai vânturăm odată,/ Dar / Grâu-i grâu,/ Pleava-i pleavă ” Ţara ne este sluţită de o întreagă „hălăciugă” de „fărâmituri de cuvinte”, de „jumătăţi,/ Bucăţele,/ Fărâme de gânduri” Din care cauză „numărul ascultătorilor/ A dispărut / Toţi au devenit/ Vorbitori”, care „urlă din sală tăios” S-a ajuns până acolo că însuşi cuvântul „A fost dat,/ Din casă afară,/ Pentru că,/ Fără el/ O să trăiţi mai bine,/ Aşa ni s-a spus” În timp ce o altă parte a vorbitorilor de grai „s-au vândut în sclavie”, „Ajungând servitori,/ Măturători de curţi,/ Spălători de vase,/ Cine ştie pe unde” Cum însă Druţă preferă să împingă lucrurile până la „pierzanie”, îşi încheie tabloul apocaliptic prin poanta profund sugestivă: cotropiţi din toate părţile de „fărâmituri” de cuvinte, am ajuns până acolo că „nu mai avem cuvinte nici măcar pentru a ne ruga” lui Dumnezeu, „ultimul nostru ascultător,/ Şi ultima noastră/ Speranţă” Şi în alte poeme sau balade Ion Druţă se arată profund îndurerat de starea limbii literare şi vorbite, de starea cuvântului, de starea verbului matern, dând naştere la meditaţii-rugi dintre cele mai îndurerate şi pline de revoltă În epoca economiei de piaţă, cuvântul este ameninţat de mai multe molime şi, în primul rând, de pângărire şi de golul tăciunii De unde şi reacţia promptă, polemică, dezaprobatoare la pericolele ce ne pasc mereu: „Demonii răului/ Ne-au pus la cale/ Să scoatem la iarmaroc/ Cuvântul,/ Că,/ Cică,/ Fiind el frumos,/ Rotund,/ Sonor,/ S-ar putea lua/ Bani buni / Şi noi,/ Toromacii,/ Din prostie,/ Din lăcomie,/ Din nimicnicie,/ Am scos cuvântul/ În iarmaroc,/ L-am pus să cânte/ Când nu-i era a cânta,/ Să joace,/ Când nu-i era a juca,/ Şi l-am tot boţit,/ Şi l-am tot cărat/ Din talcioc în talcioc/ Până i-am scos sufletul,/ Iar acolo unde/ Nu e suflet,/ Nimic nu e” (frumos acest tipar biblic: „dacă dragoste nu e, nimic nu e”) Scriitorul aminteşte contemporanilor grăbiţi că, pentru moldoveni, „cuvintele frumoase” au fost şi sunt „O boală veche/ ce nu-şi are leac” (superbă definiţie oximoronică!), 144 - nr 2(25), iunie 2012 se identifică, în definitiv, cu însăşi „mântuirea noastră” De aceea ele trebuie bine păstrate şi păstorite Nedumereşte faptul că unii dintre confraţii de condei – probabil, dintr-o superficială informare sau din rea-credinţă – o fac pe grozavul când îl atacă pe autorul Poverii bunătăţii noastre pentru aşa-zisul primitivism moldovenesc în probleme de limbă literară Pentru îmbunarea acestora, precum şi a altora certaţi cu adevărul, Ion Druţă scrie o admirabilă baladă Rugă albă, plină de lumină şi de bucuria propriului rod înlăuntrul verbului matern, din care desprindem versurile: Întoarce-ne,/ Doamne,/ Acea respiraţie/ Largă,/ Senină,/ Care să cuprindă/ Toată frumuseţea,/ Toată adâncimea,/ Toată tristeţea/ Verbului matern / Dăruieşte-ne,/ Doamne,/ Acea bunăvoinţă/ Fără de margini,/ Cu care vom primi,/ Cu care vom privi/ Lumea… Balada sus-numită este luminoasă şi tămăduitoare şi prin desele invocări şi implorări fierbinţi ale Divinităţii, rugată să îmbunătăţească lucrurile rele de pe pământ, cum ar fi: Curăţă-ne,/Doamne…/ De toate/ Rătăcirile,/ De toate/ Păcătuirile,/ De toate nelegiuirile…; Izbăveşte-ne,/ Doamne, / De străvechiul/ Nostru blestem/ De-a pleca pururi peste tot/ Şi-a nu ajunge nicăieri / De-a încărca mai mult/ Decât putem duce,/ De-a le începe pe toate,/ Şi a nu duce nimic/ Până la capăt; Curăţă-ne,/ Doamne,/ Cuvântul/ De pustietate,/ De întunecime,/ De răutate; Luminează-ne,/ Doamne,/ Cu câte-un gând/ Curat,/ Adânc,/ Omenesc, ca să putem duce mai uşor „crucea destinului” De ce toate aceste rugi profund psalmodice? Pentru că, răspunde autorul: Am decăzut,/ Doamne,/ Tot numărându-ne zilele/ De la o datorie/ La alta…/ De la anticipate,/ La alte anticipate,/ De la o dezamăgire/ La altă dezamăgire; Am sălbăticit,/ Doamne,/ Tot înlocuind / Demnitatea –/ Cu compromisuri,/ Faţa –/ Cu masca, / Slujirea –/ Cu trădarea Totul e pus aici ca pe palme Mai urmează ca aceste versuri să fie cântate în strană! Şi atunci când vine vorba de pământul plugarilor şi de destinul „decăzut” al acestora (Femeile noastre/ Nu mai nasc plugari), Ion Druţă dramatizează până la însângerare starea de lucruri de aici; pentru că în viziunea lui pământul înseamnă Matca noastră,/Maica noastră,/ Marele nostru chin,/ Marea noastră caznă / Visat din tată în fiu,/ Stropit cu sânge şi sudoare,/ Vândut,/ Trădat,/ Bocit şi blestemat,/ Rămas al nimănui,/ Decăzut, / Sălbăticit, / Pământul nostru, / Pe ziua de azi, / E numai suferinţă Concluzia nu poate fi alta decât una total dezarmantă: Înstrăinarea / Pământului de plugar / Înseamnă – / Ruperea rădăcinilor, / Trădarea credinţei, / Lepădarea de Dumnezeu / Adică sfârşitul lumii Ştiinţă literară Maestru al personificărilor desfăşurate şi absolute, cu rază globală, autorul, în această baladă –Urcarea plugului la cer, împrumutând un tipar dintr-un cântec bătrânesc, excelează în construirea de proiecţii imagistice de tip dantesc, cum ar fi acesta care încheie poemul despre apusul ţărănimii printro poantă paradoxal de tragică: rămas fără plugarii dintotdeauna, risipiţi care şi unde prin străinătăţile Rusiei, Italiei, Spaniei, Greciei, Pământul moldav – cântat şi răscântat de atâtea ori de autor – a ajuns să tânjească părăginit, ca o fiinţă rănită a neamului, după negrul brazdei netrase de nimeni, pentru ca, într-un târziu îndoliat, să se răzbune pe ţăranii înstrăinaţi, care l-au trădat amarnic: „Totul s-a întunecat, A înţepenit, A amuţit, Şi numai pe cupola cerului, Pe sus, Pe sus de tot, Aleargă o pereche de cai, Târând printre nori Un plug răsturnat Un biet plug Cu coarnele în vânt În aprigă căutare De palme bătătorite Şi calde de ţăran” Neîndoios, e un adevărat apocalips pentru trudnicul Plug, rămas în afara oricărei întrebuinţări, care, nemaiavând pe nimeni să-l ţină de coarne aici, pe pământ, se avântă, supărat, înspre câmpia cerului, pentru a-şi înfige măcar acolo lama de oţel flămândă de brazde (fie şi albastre!) Când urmăreşte să sugereze în mod sintetizator şi general-uman realităţile crude şi sumbre ale Moldovei, Ion Druţă apelează la simbolul „corbilor”, păsări de rău augur, care, de regulă, prevestesc o nenorocire, un fel de prăbuşire a neamului În această ipostază de „mesageri ai morţii” ei apar în extraordinara baladă creştină Corbii de noapte, care reprezintă o rugă francă, după miezul nopţii, supranumită Polunoşniţă Iată cum începe acest întins poem: Stoluri de corbi, / Doamne, / Au împânzit / Cerul / Patriei mele / Şi tot rotesc, / Rotesc, / Rotesc / Nici soare, / Nici lună, / Nici stele / Beznă, / Miez de noapte, / Tăcere de mormânt / Şi numai aripile / Corbilor / Vâslesc, / Tăcute, / Prin întuneric / Mi se face / Greu pe suflet, / Doamne [ ] / Stoluri de corbi, / Doamne, / Rotesc / Peste Vatra / Neamului meu / Încă nu s-au copt / Stejarii / Din care ar urma / Să se facă sicrie / Şi cruci pe morminte ” Ne îngheaţă sângele în vine când aceste repetiţii anaforice cu virtuţi profetice negative dau naştere la o atmosferă poetică de prăpastie, căci, precizează metaforic în continuare autorul, corbii care „rotesc” de asupra neamului nu sunt altcineva decât „corbii declinului”, „corbii stingerii noastre” Culorile sumbre sunt voit îngroşate printr-o serie de vizări critice de-a dreptul nimicitoare: viaţa noastră e un „nesfârşit dezmăţ”, „ni se sfărâmă neamul”, „trăim din furat”, ajuns-am „Vânzători de neam şi de Dumnezeu”, „nu avem nimic la suflet”, „credinţa ne-a secat” Pentru a culmina cu aceste versuri alegorice de un hiperbolism absolut: Astăzi / Negrul / A înghiţit / Pe de-a-ntregul / Ceea ce a fost cândva alb; / Minciuna / I-a mâncat / Adevărului / Şi mâinile, / Şi picioarele, / Şi capul (Specificăm: poemul a fost scris în 2000) Puterea de rezistenţă a neamului nostru, demnitatea, credinţa şi cinstea lui, pe parcursul secolelor, au fost puse la încercări dintre cele mai grele, mai măcinătoare de atâtea ori, de atâtea ori, cum ar fi: Războaie, / Revoluţii, / Foamete, / Epidemii, / Deportări, / Marxism, / Leninism, / Stalinism, / Ani de tranziţie, / Capitalism sălbatic, / Alegeri nominale, / Alegeri cu lista, / Alegeri anticipate, / Toate plătite / Cu răbdare, / Cu dezamăgire / Cu atacuri de cord, / Cu noi morminte / Floarea neamului, / Fruntea neamului, / Demnitatea neamului, / Smulse din rădăcini, / Batjocurile, / Îngropate, / Cu zile cu tot Şi totuşi ne-am ocrotit partea noastră de cer şi de soare, iar Dumnezeu nu şi-a întors faţa de la noi Pentru că mai suntem încă / Creştini / Dacă nu cu fapta, / Cu vorba suntem / Dacă nu cu vorba, / Cu cugetul, / Cu pielea, / Cu oasele / Suntem creştini Druţă n-ar fi Druţă, dacă vigurosul lui curaj civic şi estetic nu i-ar permite să polemizeze – cu uşoară ironie – până şi cu unele precepte biblice, cu însuşi Dumnezeu în problemele lumeşti, când semenii săi, prin „apucăturile” şi „păcătuirile” lor, ajung, disperaţi, pe margine de prăpastie: –Şi totuşi, / Ce mai faceţi? / Zice Domnul / – Ce să facem / Trăim / De azi pe mâine, / Ne ţinem mai mult cu vise / La ce visăm? / Visăm ca anul viitor / Să fie ceva mai bun, / Decât anul acesta / Visăm ca parlamentul / Pe care-l vom alege / Să fie ceva mai cinstit, / Mai de treabă, / Decât cel ce a fost, / Cu toate că, / În sinea noastră, / Cam bănuim / Că şi anul viitor / Va fi, / Ca şi anul ista / Una semeni, / Alta-ţi creşte / Cât despre noii deputaţi, / Pe care, / Chipurile, / Îi vom alege, / Ştim prea bine / Că şi ei vor face / Aceleaşi şmecherii / Ce s-au făcut / şi până la dânşii, / Pentru că, / De / Noi cu viaţa, / Din rău în şi mai rău, / Ei, / Din bine / În şi mai bine nr 2(25), iunie 2012 - 145 Akademos La îndemnul Domnului că „vatra străbună” nu trebuie părăsită, căci ea ţine împreună întregul neam, poetul ripostează: Care neam, / Dumnezeule! / Acolo unde / Nu e lumină, / Acolo / Nu e nici neam / Cât despre noi, / Ce lumină, / Care lumină, / Când noi / Nu mai avem ochi / A ne vedea / Unul pe altul !!! / Atât de mult / Ne-am tot urât, / Ne-am tot trădat, / Ne-am tot vândut, / Încât / Nici nu mai ţinem minte, / Care şi pe care, / Şi de câte ori, / Şi cui anume, / Şi pentru ce l-a vândut / E o cumplită decădere Iar când vorba vine de porunca biblică Iubeşte-l / Pe aproapele tău, / Ca pe tine însuţi: / Numai ea / Vă poate salva, eroul liric al baladelor creştineşti druţiene reacţionează astfel: Dară, / Sfinte Dumnezeule / Uşor de zis / „Să vă iubiţi / Unul pe altul ” / Cum să ne iubim, / Când, / Iată, / Geme pământul / De oase nevinovate / Cei, / Care / I-au îngropat de vii / Pe părinţii, / Pe fraţii, / Pe copiii noştri, / Mai umblă şi azi / Cu capul sus, / Cu aere de biruitori / Şi dacă îi iertăm / Şi dacă ne înfrăţim / Cu călăii, / Nu ne facem, / Oare, / Părtaşii / Crimelor lor? ( ) / Va fi, / Această înfrăţire, / A jertfei / Cu călăul, / Plăcută / Ochilor Tăi ? În faţa acestor argumente de netăgăduit, Împăratul Ceresc tace, căci le consimte, le aprobă Neiubirea aproapelui (există astfel şi un titlu de baladă!) ne-a determinat să-i declarăm chiar „război” acestuia, tratându-l cu ură şi duşmănie deschisă şi preferând mai degrabă „ducerea la fund” (scufundarea în nefiinţă) a propriei „corăbii” dimpreună cu Arca lui Noe a colectivităţii: Ne ducem,/Doamne, / La fund, / Împreună cu / Marile noastre/ Prăbuşiri/ Împreună cu Homer,/ Cu Da Vinci,/ Cu Bach,/ Împreună cu demonii,/ Împreună cu sfinţii,/ Ne ducem,/ Iată,/ La fund Din cauza letală că ne-am molipsit cu toţii de „păcatul iubirii”: Pierim,/ Dar de iubit / Pe aproapele nostru…?!/ Ferească Dumnezeu / Mai bine/ Ne ducem cu toţii/ Ne ducem la fund Cutremurătoare este această scufundare a umanităţii în oceanul nimicului/ nefiinţei! Există şi multe alte încercări ale eroului baladesc druţian de a se încontra cu Domnul, cu poruncile lui – prin opuneri făţişe (Nu vă lăsaţi pradă/ Disperărilor,/ Zice Domnul… „Rugaţi-vă”/ Zice Domnul…) şi prin întrebări tăioase ce ţin de rostul omului pe pământ: Spune-ne,/ Doamne …/ Pentru ce-ai umplut/ Lumea cu noi?/ Cum se face/ Că acest lut/ Însufleţit de Tine/ Cu cap,/ Cu mâini şi picioare,/ Tot trăind/ Se tot întreabă,/ Pentru ce-o fi venit/ Pe lumea asta?/ Ce e cu noi?/ De unde venim?/ Unde ne ducem?/ Care ar fi steaua,/ Rostul, / Sensul, / Rânduirea vieţii sale?/ Să fie oare/ Munca grea, / Chinuitoare,/ Pentru pâinea / Cea de toate zilele,/ 146 - nr 2(25), iunie 2012 Unicul nostru rost?”; sau: „Doamne,/ Pentru ce ne tot trimiţi/ Îngeraşul cela,/ Cu trăistuţa plină,/ Când lumea de azi / Sălbăticită,/ Înrăită,/ O haită de lupi/ Încleştaţi ei între ei / Ce rost pot avea/ Darurile cereşti,/ Când se mănâncă/ Frate cu frate,/ Se înghit de viu… De mare originalitate creativă dă dovadă autorul baladelor creştine mai ales în inventarea de situaţii poetice pe cât de ingenioase, pe atât şi de surprinzătoare, ele însele(situaţiile) prezentându-se ca nişte poante miezoase de largă respiraţie Elocvente în acest sens sunt baladele Spinii, Pomul învierii, Trăistuţa cu daruri cereşti, Veşnicul semănător, Popas la marea răscruce a vremurilor (cam prolixă), Corbii de noapte ş a De exemplu, prima baladă citată conţine şi aceste frumoase versuri profund simbolice, profund creştine, profund tămăduitoare întru Hristos: În fiece dimineaţă,/ Înfige, / Doamne, în noi/ Câte-un spin/ Din cumplita Ta cunună/ Aşa ca să-l purtam/ Ziua întreagă/ Uitând de laudă,/ De mândrie,/ De zaviste,/ De duşmănie,/ Pentru a putea zice,/ În amurg – / Domnul ne-a trimis/ O suferinţă,/ Ş-am purtat-o cinstit/ Ziua întreagă,/ Ispăşind un mic păcat, / Din cele păcate/ Multe şi grele Iar balada Pomul învierii înscenează o luptă crâncenă între „mărăcinile” vieţii şi pomii mereu daţi în floare, dar fără a rodi, între practicismul semenilor, gata oricând „să pună ceva în gură” şi „pomii pentru suflet”, care „cântă” în limba nemuririi Cunoscător profund al psalmilor lui David şi al pildelor lui Solomon, Ion Druţă îşi opreşte ochiul deseori asupra unei fericite formule biblice, apoi ţese în jurul ei un întreg text poetic, îl dezvoltă şi argumentează, întorcându-l cu faţa spre ziua de astăzi Aşa sunt zicerile cu funcţie anaforică, dar şi epiforică, ce imprimă întregului o tensiune emotivă rotundă şi intensificatoare: Venim, Doamne, spre tine… (Venim să ne plângem/ De necazurile,/ Pe care le cunoşti prea bine[…]/ Pentru că/ Mare este bunătatea Ta,/ Şi,/ Cu speranţă în suflet,/ Venim spre Tine); sau Ne ducem,/Doamne,/ La fund… ; sau Vin Duminicile,/ Doamne … (Şi ne întreabă/ Cine va ţinea neamul,/ Peste un an,/Peste un veac,/ Dacă pe noi azi,/ Sfânta Duminică/ Nu ne găseşte acasă); sau Doamne ajută (Prin tăcerea câmpurilor,/ Din când în când/ Se tot aude:/ Doamne ajută,/ Măi oameni buni!/ „Da chiar vă mulţumim!”); sau: Dumnezeu e cu noi (Totul ce a fost/ Binecuvântat de Tine/ A lăsat o urmă,/ Un rost,/ Un tâlc…/ Pentru că / Şi iarna şi vara,/ Şi ziua şi noaptea, / Şi în vremuri de pace,/ Şi în veacuri de zbucium / Dumnezeu a fost cu noi); sau: Pace vouă (Şi celor sărmani,/ Şi celor bolnavi,/ Şi celor înstrăinaţi,/ Nedreptăţiţi,/ Uitaţi de lume,/ Ştiinţă literară Şi celor mici,/ Ce nu au/ Pe lângă cine creşte,/ Şi celor bătrâni,/ Rămaşi singuri/ În amărăciunea lor–/ Tuturora/ Domnul vă dăruieşte/ Cea mai mare minune,/ Zicându-vă:/ Pace vouă!) În scopul obţinerii unui efect estetic similar autorul se serveşte din plin şi de ,,filozofările populare”, de meditaţii grave centrate în jurul unor elemente primordiale din viaţa plugarului ca: „bulgărele de pământ”, „firul de iarbă”, „bobul de grâu”, „focul din vatră”, „florile de toamnă”, „rădăcinile neamului” etc Textul poetic druţian musteşte de înţelepciuni general-umane şi aforisme: (Omul azi, / Din regele naturii, /A ajuns groparul ei (…) / Distrugându-se pe sine, / Distruge totul în jur; A ara, / A semăna / Înseamnă / A înmulţi viaţa; Niciun plugar / Nu va lăsa brazda / Nedusă la capăt; Din lut provenim, / În lut ne vom întoarce”; Căci a fi viu,/ Înseamnă / A merge înainte; Căci omul, / Prin firea sa / Dumnezeiască, / Nu poate fi / Rob al unui mal, / Rob al unui râu, / Rob al unei idei…/Ne-am înrobit, / Doamne, / Noi înşine / Pre noi înşine; Că în viaţă, / Deseori, / Pentru a merge înainte, / Trebuie de întors înapoi); de metafore şi paradoxuri (Focul din vatră este un veşnic altar, Drumurile noastre multe nu duc nicăieri, Pe malul celălalt orice înaintare / Duce înapoi, / Orice început / Cade în sfârşit); de o bogată frazeologie creştină şi laică, de personaje speciale (,,Îngerul păzitor”, ,,Îngeraşul”, ,,Preotul” etc )… Frumoasă zicerea-crez din interviul Pentru mine a face literatură sau a face teatru este un fel de a trăi Foarte semnificativă şi caracteristică pentru întreaga creaţie a lui Ion Druţă, dar mai ales pentru baladele sale creştine, în care elementul autobiografic şi zbuciumul sufletesc, credinţa întru Dumnezeu şi aspiraţiile-i sfinte spre pace, omenie, bunătate, dreptate se împletesc într-un tot organic şi integru: a trăi în artă ca şi în viaţa de toate zilele, a respira cu toţi porii etici şi estetici neliniştile, temerile şi păcătuirile semenilor, a identifica munca de creaţie cu arderea fosforescentă a spiritului în timp, spaţiu şi istorie – oare aceasta nu denotă prezenţa unui profesionalism de cea mai înaltă cotă şi preţuire?! Se ştie că spiritul creativ al lui I Druţă e de natură eminamente poetic, interpretarea metaforicosimbolică a vieţii fiind dominanta lui vizionară şi stilistică Totodată, fluidul său problematic şi ideatic face corp comun cu întreaga-i creaţie, însă în poezie puterea de expresie, de sublimare şi de accesibilizare (dacă se poate spune aşa!) a mesajului creştin este net superioară, cum net superioară este în ea şi actul de concentrare sugestivă, de sinteză şi esenţializare a fondului de idei, de fragmentizare, de intensificare şi acutizare a acestuia Dacă ţinem cont de faptul că poezia baladescă a lui Druţă este în întregime participativ-colocvială, se adresează – prin rugi şi psalmi moderni – divinităţii şi conversează cu acesta în mod duhovnicesc, efectul ei estetic şi creştinesc este nemăsurat mai mare, mai viguros, mai plin de vrajă decât în alte genuri de creaţie Scriitorul şi-a modelat chiar o formulă şi un stil poetic foarte adecvat structurii sale psihologice-artistice, generatoare de atmosferă încordată şi muiată într-un aer dens de credinţă şi religiozitate, de păstor al neamului, o turnură sacadată a frazei bine ritmate, dar nerimate (prea dure sunt realităţile evocate, ca să mai poată rima!), de respiraţie modernă egală cu sine în mai toate cazurile, dar fără a renunţa la mijloacele de seducţie ale poeziei populare şi clasice Când scrie balade, autorul, de regulă, este dominat de stări totale şi de clipe de vârf, se lasă cutreierat – până la extrema emotivităţii – de idei existenţiale şi metafizice acute şi obsedante, îndurerându-se sincer de „rănile” prezentului descumpănit Iată de unde provin criticile acide şi polemicile lui neadormite provocate de relele şi crizele societăţii: crize sociale şi politice, crize economice şi culturale, crize morale şi spirituale, crize de omenie şi de credinţă Baladele creştine ale lui Ion Druţă blamează şi bat alarma în legătură cu astfel de „demoni ai răului”, ca:dărâmarea omenescului din om, pustiirea sufletului; de prea multă ură nu mai avem ochi pentru a ne vedea unul pe altul; când e vorba să murmurăm o spovedanie, devenim muţi; nu ştim a păşi pragul bisericii, din care motiv, zice usturător autorul, răsturnând un vechi proverb: Astăzi, omul / Nu atât sfinţeşte / Cât pângăreşte / Pământul / Cu umbra sa; morbul indiferenţei ne îndepărtează atât de mult de pilda biblică cu samariteanul care a cules pe-o margine de drum un nenorocit pentru a-l vindeca pe cheltuiala sa, încât gestul acestuia ne stârneşte râsul; aruncători din pietre din fire, le adunăm în coş, ca să avem apoi ce arunca în alţii ş a m d Aici Druţă se arată un adevărat intertextualist, explorând din plin Marele Text al Bibliei şi Marele Text al Paremilologiei Populare E interesant de observat că, în ciuda evocării hiperbolizate a părţilor umbroase ale vieţii, cartea de balade a lui Druţă nu provoacă disperare, dimpotrivă, ne insuflă o tonalitate optimistă, cum optimist din fire e şi autorul Cititorul îngână, dimpreună cu scriitorul, această frumoasă ,,rugă albă”, care are darul de a vindeca, de a tămădui, de a alina, de a ne uşura sufletul: Curăţă-ne, / Doamne, / Cugetul / De pustietate, / De întunecime, / De răutate; / Curăţă-ne auzul / De înjurături, / De scrâşnete, / nr 2(25), iunie 2012 - 147 Akademos De blesteme; / Curăţă-ne vederile / De urâţenii, / De sălbăticii, / De josnicii / Dăruieşte-ne, / Doamne, / Măcar o oră / De linişte curată [ ] Doar Tu ne eşti / Razim şi sfetnic, / Sensul suprem / Al existenţei noastre Numai procedând astfel, vom putea ajunge să ne considerăm ,,păstori ai cuvintelor frumoase”: Patria noastră, / Fiule / A fost / Şi rămâne / Bunătatea / Hotarele / Patriei noastre, / Dinspre nord / Şi dinspre sud, / Dinspre est / Şi dinspre vest, / Se numesc / Credinţă, / Răbdare, / Tăcere, / Iubire / Deci tu, / Fiule / Când va fi / Să te căpătuieşti, / Să-ţi ridici casă / Din lampaci / De bunătate, / Acoperind-o / Cu snopi de tăcere / Acolo să-ţi fie / Viacul Iată cam cum gândeşte metaforic Ion Druţă – atât de natural, ca şi cum n-ar gândi prin metafore Indubitabil, există în demersul poetic (voit religios) al lui Ion Druţă şi nu puţină discursivitate prolixă, multă oralitate, destulă directitate chiar Nu lipsesc şi unele repetări de versuri întregi, de imagini, expresii Le putem explica (parţial) prin faptul că un suflet copleşit de crize şi temeri, de drame şi tragedii preferă, în exteriorizarea lui, nu atât parabola şi ,,ocolul” metaforic, cât discursul direct, descărcat de balast imagistic, însuşi dicteul stilistic, conjugat cu dialogul şi cu implorarea deică – o figură retorică suverană a mai tuturor baladelor druţiene Scriitorul are o deosebită înclinaţie pentru filozofarea poetică în jurul problemelor ontologice ce afectează neamul, e atras de meditaţii elegiace impregnate cu lirism şi având tonalităţi liturgice, în atenţia lui se află în permanenţă ocrotirea valorilor creştine, respectarea poruncilor christice, promovarea unui etos popular sănătos Împletindu-se cu vocea divinităţii, vocea interioară a autorului capătă, de multe ori, modulaţii profetice În plămădirea baladelor sale din aluatul realităţii, Ion Druţă ar avea tot dreptul să spună: Scriu cu faţa întoarsă spre Tine, Doamne! Faptul acesta împrumută versurilor sale mai multă gravitate, pondere ideatică, vigoare, substanţă general-umană de natură creştină Universul poetico-baladesc creat de Ion Druţă este unul dominat de simboluri etice, ontologice şi metafizice, biblice, este unul plin de luminozitate şi credinţă, dar şi de mare tensiune prin stările dramatice şi dramatizate evocate sau înscenate, inclusiv prin stările binefăcătoare de dor mioritic şi de rugăciune creştină Evocând trăiri umane cu plus şi cu minus, Ion Druţă are darul ceresc de a vedea probleme, chiar şi atunci când acestea se află în stare embrionară, şi de a le judeca prin viziuni critice Cu toate acestea, el nu este un adept al demersului negativist; ştie prea bine că atât apologia, cât şi denigrarea sunt procedee, de regulă, păgubitoare, de aceea nu-şi permite să le aplice În viziunea scriitorului, Dumnezeu se relevă în primul rând prin credinţă: Credinţa e copacul ce freamătă pururi în sufletul omului… Baladele creştine din cartea unică Îngerul supravieţuirii demonstrează faptul că şi în sfera poeziei se simte mâna unui mare maestru, care este Ion Druţă, maestru care cunoaşte foarte bine postulatul estetic: cu cât o operă este mai poetică, cu atât ea exprimă mai mult şi mai profund adevărul şi omenescul, bunătatea şi frumosul Nicolae Coţofan Farfurii decorative Şamotă pictată, Ø - 710, 1985 (Din fondurile Muzeului Naţional de Artă) 148 - nr 2(25), iunie 2012 